arnastofnun/IGC-2024 huggingface dataset:
Þingræður haldnar á Alþingi Íslendinga

Frsm. meiri hl. (Jón Pálmason) Herra forseti. Þessi þáltill., sem hér liggur fyrir á þskj. 537, fer fram á það eitt, að ríkisstj. láti rannsaka, hvort ekki sé hægt að koma á því skipulagi, að þau héruð, sem bezta aðstöðu hafa til sauðfjárræktar, hafi einhver sérréttindi til að nota innanlandsmarkaðinn. - Landbn. var öll sammála um, að þetta væri rétt að athuga. En minni hl. n. leggur til að vísa þáltill. frá með rökstuddri dagskrá, með tilliti til þess, að mþn. sé starfandi í búnaðarþingi, sem hafi þetta til athugunar. Við, sem skipum meiri hl. landbn. í þessu máli, álítum rétt að taka tillit til þess álits, sem þessi mþn. gefur, og þeirra till., sem búnaðarþing kann á sínum tíma að gera um málið, en það sé ekki ástæða til að vísa þessari till. frá, heldur sé rétt, að hv.þd. láti í ljós álit sitt um það, hvort þessi athugun eigi að fara fram. Að öðru leyti mun ég ekki ræða málið, nema tilefni gefist, enda þótt ástæða væri til að fara um það ýmsum fleiri orðum.

Frsm. minni hl. (Bjarni Ásgeirsson) Herra forseti. - Það er nú rétt, sem hv.frsm. meiri hl. landbn. sagði um þetta mál og afstöðu n. Við álítum allir í n., að mjög sé ástæða til að taka þetta til athugunar og það fljótlega. Og það er ekkert nýtt álit, sem kemur hér fram um þetta, hvorki hjá hv.flm. né okkur í n., vegna þess að þetta mál var tekið til rækilegrar meðferðar á síðasta búnaðarþingi og skipuð í það sérstök mþn., sem hefur haldið marga fundi um málið og mun leggja fyrir búnaðarþing till. sínar um það. - Vegna þess að þessi skriður var kominn á málið, álítum við í minni hl. landbn. ekki ástæðu til, að svo komnu, að Alþ. fari að taka málið upp, heldur verði beðið átekta, þangað til till. koma frá búnaðarþingi um málið. Þess vegna viljum við vísa málinu frá með rökstuddri dagskrá á þskj. 833.
Þingræður haldnar á Alþingi Íslendinga

Sigurður Kristjánsson Hv. frsm., hv.þm. V-Ísf., er nú ekki viðlátinn, en málið er svo einfalt, að ég geri ekki ráð fyrir, að hann hafi ætlað sér að flytja neinar nýjar upplýsingar um málið, og það eina, sem um það er að segja í raun og veru, er í nál. og fskj. frá vitamálastjóra. Eins og hv.þm. er kunnugt um, hefur hv.þm. Snæf. flutt þetta mál, þar sem hann ætlast til, að innsiglingarljósin við Stykkishólm séu tekin í vital. Vitamálastjóri er alveg samþykkur því, að ljósin séu flutt, en leggur á móti, að þessi innsiglingarljós verði tekin upp í vital., því að afleiðingin mundi verða sú, að bygging þeirra, viðhald og rekstur yrði þá fært yfir á ríkissjóð, en svo mun vera um langflesta innsiglingarvita á Íslandi, að þeir séu kostaðir af viðkomandi hafnarsjóði og tekin sérstök ljósagjöld af skipum til að standast þann kostnað. Það er ekki hægt að búast við öðru en aðrir staðir kæmu á eftir, ef þessi breyt. yrði gerð þarna og stofn- og rekstrarkostnaður færður yfir á ríkissjóð frá hafnarsjóði. N. fellst þess vegna á till. og rök vitamálastjóra og leggur á móti, eins og nál. ber með sér, að frv. verði samþ., en leggur hins vegar til, að það verði afgreitt með rökstuddri dagskrá, sem er á þskj. 903.
Þingræður haldnar á Alþingi Íslendinga

forseti (GSv): Áður en gengið er til annarra mála á dagskránni, sem eru mörg, skal ég geta þess, að að vissu leyti skiptist dagskráin í tvennt. Er ætlazt til, að þessi dagur fari sem mest í að koma sem flestum af þessum málum þangað, sem þau eiga að fara. Tuttugu og tvö mál voru á dagskránni, nú er eftir tuttugu og eitt. Fyrstu málin allt að fjórtánda máli eru mál, sem væntanlega eiga að fara að meira og minna leyti til frekari aðgerða í n. Þau eru þar fyrir tekin fremst á dagskrána, að ætlunin var að koma þeim svo langt áleiðis, að þau færu sjálfkrafa af dagskránni til þeirra aðila, sem um þau eiga að fjalla. Svo koma málin frá fjórtán og út, sem eru meira og minna áríðandi. Þau hafa verið í n. og biða nú frekari meðferðar, og munu sum taka umræðutíma. - Um fyrri hlutann er það að segja, að þess er mjög óskað, að hv. þm. vildu ræða þau sem minnst, svo að takast megi að koma þeim til þeirra n., sem við þeim eiga að taka, og ræðst það þá síðar, hvort hver n. getur skilað þessum málum. Loks vil ég geta þess, að hv. þm. geta varla vænzt þess, að öll mál, sem koma á síðustu stund, geti hlotið afgreiðslu til fulls og alls. Þingi er nú senn lokið, sem kunnugt er, og hv. þm. geta ekki búizt við, að mál, sem fram eru borin, þegar liðið er ár eða meira frá því, að þing var sett, nái afgreiðslu, nema mikil nauðsyn sé á framgangi þeirra. Ég mun nú taka fyrir nokkur mál til reynslu úr fyrri hlutanum, sem ekki er líklegt, að þurfi svo mjög að ræða, og sjá, hvernig fer um þau.
Þingræður haldnar á Alþingi Íslendinga

Forseti (JörB): Ég tel það, sem hv. þm. vék að viðvíkjandi málsgr., ágalla, sem sjálfsagt sé að leiðrétta án sérstakrar brtt.



Ég vil aðeins taka það fram, að það er ekki af því, að ég vilji halda neinum hlífiskildi yfir þessum kvikfénaði, að ég greiði þannig atkv., heldur er það vegna þess, að ég tel óeðlilegt, að ríkissjóður sé látinn greiða hlut í þessum kostnaði, og segi því nei.



Með því að ég tel, að rotta sé plága þar, sem hún kemur, og þeir staðir, sem hafa enn ekki fengið þá plágu yfir sig, geti átt von á því að fá hana, ef ekki er unnið skipulega að útrýmingu hennar, segi ég já.



Ég álít óþarfa, að ríkissjóður fari að leggja í þennan herkostnað, og segi því nei.



Herra forseti. Það var ætlunin að fylgja þessu frv. úr hlaði við 1. umr., en það fórst fyrir, enda fylgir því svo ýtarleg grg. frá þeim manni, sem starfað hefur sem eftirlitsmaður sveitarstjórnarmálefna, að ekki er þörf á að bæta þar neinu verulegu við. Aðalbreyt., sem frv. gerir á gildandi l., er sú, að í stað þess, að nú er tekið tillit til útgjalda sveitarsjóðs til örorku, ellilauna og framfærslu, þá verði í framtíðinni aðeins tekið tillit til framfærslukostnaðar. Við þetta lækkar upphæðin, sem tillit er tekið til, þegar jöfnunin er framkvæmd. 1943 var hún nærri 8 millj., og þá þurfti 1,2 millj. til jöfnunar, en hefði verið tekið tillit til framfærslukostnaðarins eins, hefði hún, verið 3,2 millj. og þá þurft um 11 millj. til jöfnunar. Í l. nú eru ætlaðar kr. 700 þús. í jöfnunarsjóð. Þetta hefur aldrei reynzt nóg, alltaf þurft aukafjárveitingar. Væri hins vegar bara tekið tillit til framfærslukostnaðarins, mundu 700 þús. kr. yfirleitt nægja. Þá hafa líka aðstæður breytzt síðan l. voru sett og ríkið árlega tekið meiri og meiri þátt í greiðslu kennaralauna, örorku- og ellilauna, og því minni og minni ástæða til þess að taka tillit til þeirra útgjalda hreppssjóðanna, þegar jafnað er. Þetta er sem sagt aðalbreyt., sem gerð er á hinum eldri l. Aðrar breyt. eru smávægilegar og breyta ekki efni né framkvæmd l. frá því, sem nú er.
Þingræður haldnar á Alþingi Íslendinga



Herra forseti. - Sjútvn. hefur athugað þetta frv., og hún hefur borið það saman við gildandi l. um lendingarbætur og leggur til, að það verði samþ. óbreytt. Ég vil geta þess, að upphæðin er aðeins 15 þús. kr., sem ætlazt er til, að lagt sé fram úr ríkissjóði í sambandi við þessar lendingarbætur, og hefur þessi upphæð þegar verið veitt í fjárl. fyrir árið 1945. Þetta frv. er því í fullu samræmi við það, sem hv. fjvn. hefur ákveðið.



Herra forseti. Þetta frv. er flutt í hv. Nd. af fjhn. þeirrar hv. d., eftir beiðni ríkisstj. Það miðar að því að lækka kostnað við fasteignamat, sem verið hefur allmikill á undanförnum árum. Ég vil leyfa mér að mælast til þess, að frv. verði að lokinni þessari umr. vísað til 2. umr, og hv. fjhn. til athugunar.
Þingræður haldnar á Alþingi Íslendinga



Herra forseti. - Frv. þetta var í upphafi flutt af meiri hl. fjhn. þessarar hv. d., fyrir tilmæli hæstv. ríkisstj., og er eitt af þeim skattafrv., sem lögð hafa verið fyrir þingið nú að tilhlutun hæstv. ríkisstj. N. flutti þetta frv. þá án ábyrgðar, að maður getur sagt. En því var svo vísað til hennar aftur, og hún hefur yfirfarið frv. og mælir eindregið með því, að það verði samþ. óbreytt, að öðru leyti en því, að leiðrétt verði tilvísun í 3. gr. frv., og leggur n. til, að gerð verði á frv. sú breyt. við 3. gr. frv., að í stað „1. gr.“ komi: 2. gr., - og er þetta leiðrétting á villu, sem hefur slæðzt inn í frv. Það var, sem sagt, meiri hl. fjhn., sem flutti málið í upphafi, og sá hv. nm., sem ekki var með í þeim meiri hl., sem mundi því verða minni hl. n. um þetta mál, var ekki viðstaddur á fundi, þegar málið var afgr. í n., svo að ekki verður sagt um afstöðu hans til þessa frv.
Þingræður haldnar á Alþingi Íslendinga

forseti (BG) 2. og 3. mál verða tekin út af dagskrá samkv. beiðni. (JPálm: Samkv. beiðni hvers?) . Hv. 2. þm. N.-M. hefur boðað forföll, og ég sé ekki ástæðu til annars en verða við beiðni hans um að fresta málinu, nema þm. leggi sérstaklega gegn því.



Ég mótmæli því, að þessi mál séu tekin út af dagskrá, þá loks þau koma til umr. aftur. Það er búið að draga þessi mál á langinn vikum og mánuðum saman, og ég sé því enga ástæðu til að taka þau út af dagskrá, þegar þau eiga að fá afgreiðslu, þótt einn þm. sé fjarverandi.



Það má vel vera, að hægt sé að ljúka umr. um þessi mál nú. En vegna þess að margir þm. hafa fjarvistarleyfi úr bænum, auk hv. 2. þm. N.--M. eru fjarverandi þm. Borgf., fyrri þm. Árn. o.fl. og sumir hverjir við þetta mál riðnir, finnst mér ástæðulaust að afgreiða málið í dag. Ég tek því undir ósk þess manns, sem bað um frestun, ekki sízt, þar sem hann mun sjaldnast vera fjarverandi úr þinginu.



Ég skal sætta mig við, að atkvgr. sé frestað um þessi mál, þar sem svo margir eru fjarverandi. En ég sé ekki ástæðu til að fresta umr.

Forseti (BG): Ég tel rétt, að d. skeri úr, hvort umr. verði frestað eða ekki.
Þingræður haldnar á Alþingi Íslendinga



Þetta frv. er, eins og hv. þm. er kunnugt, komið frá Ed. Upphaflega var það aðeins um rafveitu til Suðurnesja, en Ed. bætti inn í það heimild um rafveitu til Selfoss og fleiri staða í Árnes- og Rangárvallasýslu og fleiri staða. Þetta frv. fer sennilega til n. hér, og ég vil skjóta því til þeirrar n., hvort hún vildi ekki taka til athugunar að bæta inn í frv. heimild til þess að leggja línu frá Akureyri út Eyjafjörð til Dalvíkur og Hríseyjar í samræmi við þáltill., sem samþ. hefur verið með sérstöku tilliti til þess, sem ráðh. hefur sagt, þar sem hann óskaði að hafa þingvilja fyrir því og það kæmi í frv. formi. Mér þætti vænt um, ef hv. n. vildi flytja þetta, þó að ég gæti komið till. á framfæri um þetta.
Þingræður haldnar á Alþingi Íslendinga

Frsm. (Bjarni Benediktsson) Herra forseti. Allshn. hefur athugað þetta mál og rætt það allýtarlega og átt tal við flm. þess, hv.þm. Barð. En að þessari athugun lokinni taldi n. ekki fært að mæla með samþ. frv., heldur leggur til, að það verði afgr. með rökst. dagskrá, þar sem fram kemur áskorun til hæstv.ríkisstj. um, að hún taki til endurskoðunar fyrir næsta þ. lagafyrirmælin um útsvarsskyldu og skiptingu útsvara og leggi frv. um það fyrir Alþ. Það var skoðun nm. allra, að þessi lagafyrirmæli séu í einstökum atriðum bæði óljós og ekki í alla staði hagkvæm, og sé því nauðsynlegt að endurskoða þau rækilega. Hins vegar telur n. ekki fært að taka eitt atriði út úr með þeim hætti, sem lagt er til í frv., og setja sérákvæði um það, með því að þá væri þessum fyrirmælum ruglað enn þá meira en áður og möguleikar dómstólanna til þess að kveða á um raunverulegt heimilisfang í einstökum tilfellum mjög skertir frá því, sem nú er, en að sjálfsögðu hljóta dómstólarnir að eiga að skera úr um það atriði, og er ekki ástæða fyrir löggjöfina að taka fram fyrir hendur dómstólanna í þessu efni. Að öðru leyti get ég látið nægja að vísa til nál. og hinnar rökst. dagskrár, sem þar er prentuð, en vil leggja áherzlu á, að nm. telja miklu máli skipta, að hæstv.ríkisstj. láti endurskoðun þessara lagafyrirmæla eiga sér stað, sem farið er fram á með rökst. dagskránni, og vona, að hv. d. geti fallizt á samþ. hennar.

Gísli Jónsson Herra forseti. Ég vil fyrst þakka hv. 6. þm. Reykv. fyrir skjóta og góða afgreiðslu þessa máls. Kann ég að meta hana að fullu, þar eð málið kom svo seint inn. Jafnframt þakka ég hæstv. forseta, sem hefur sýnt málinu mikla samúð með því að taka það á dagskrá með afbrigðum. Ég skal ekki hafa um þetta mörg orð og get lýst því yfir, að ég sem flm. málsins get fellt mig að fullu við þessa afgreiðslu málsins frá hv.allshn., þótt ég muni sitja hjá við atkvgr. um rökst. dagskrána. Ég skil vel rök hv. 6. þm. Reykv. í málinu, en vil leyfa mér að benda á, að mér fannst gæta nokkurs ósamræmis í því, er hann sagði síðast, að ekki þætti ástæða til þess að taka fram fyrir hendur dómstólanna um breyt. á l., sérstaklega með tilliti til þess, að nýlega er búið að samþ.l. á alveg sama grundvelli, þar sem hv.þm. greiddi atkv. með því, að slíkur háttur yrði hafður á málinu. Segi ég þetta ekki til aðkasts, heldur til þess að bera saman vinnuaðferðir á ýmsum málum. - Ég treysti því, að hæstv.ríkisstj. láti þessa athugun fara fram, og skil alveg sérstaklega þau rök, sem færð eru fram, að óheppilegt sé að taka út úr svona eitt atriði, og m. a. fyrir það get ég fellt mig við afgr. þessa máls og þakka skjóta afgr. á því.
Þingræður haldnar á Alþingi Íslendinga



Herra forseti. - Þetta frv., sem liggur hér fyrir á þskj. 1100, er komið frá Ed. og hefur gengið í gegnum hana: Það fer fram á, að ríkisstj. heimilist að reisa á þessu og næsta ári rafveitu frá Hafnarfirði til Keflavíkur og Suðurnesja og að hinu leytinu línu frá Sogsvirkjuninni til kauptúnanna í Árnessýslu og til Þykkvabæjar í Rangárvallasýslu. Fjhn. hefur athugað þetta frv., og eins og menn sjá á þskj. 1115, mælir hún með því, að frv. verði samþ. með tveimur breyt., annars vegar, að inn verði tekin lína, sem búið er að samþ. till. um, frá Akureyri til Dalvíkur og til Hríseyjar. Er þessi till. gerð eftir tilmælum hv. 2. þm. Eyf. Hins vegar er till. um línu frá Laxárvirkjuninni til Húsavíkur og Reykjahverfis. N. gerir að sjálfsögðu ráð fyrir, að heimildin verði því aðeins notuð, að hæstv. ríkisstj. komist að samningum um kaup á efni og að öðru leyti sé fært að koma þessum rafveitum upp, án þess að það sé með nokkrum ókjörum. N. álítur, að hér sé um svo mikils vert mál að ræða, sem sé réttlátur og eðlilegur áfangi á þeirri leið: sem hún vill, að farin verði í þessum málum, að það sé sjálfsagt að herða á framkvæmdum á þessu sviði, og telur því, að Alþ. beri að samþ. þetta frv. á þann veg, sem n. leggur til. Í samræmi við þessa brtt. um að bæta við þessum tveimur rafveitum flutti svo n. hækkunartill. á þeirri lánsheimild, sem stj. er veitt með þessu frv. Eins og ég hef skilið þetta mál, þá er ástæðan til, að þetta frv. kom fram, að ekki þótti nægilegt að fá um það þál., heldur yrði að fá lagaheimild, þar sem ákveðið væri, að stj. væri heimilt að taka lán til þessara framkvæmda, þegar til kæmi. Fyrirsögn frv. leggur n. til, að sé breytt, af því að hér er orðið um fleiri raforkuveitur að ræða, á þann einfalda veg, að frv. heiti frv. um byggingu á nokkrum raforkuveitum. N. telur fara betur á að hafa fyrirsögnina á þá leið en að fara að telja þar upp allar þær rafveitur, sem um ræðir í aðalgr. frv. Ég geri ráð fyrir, að mönnum sé ljóst, hvað hér er um að ræða, og þarf ekki að hafa um málið fleiri orð. Hv. 3. þm. Reykv. skrifar undir nál. með fyrirvara, en hann er ekki viðstaddur, og verður hæstv. forseti að ráða því, hvort hann vill bíða hans eða ljúka nú þegar afgreiðslu málsins við þessa umr. Að öðru leyti sé ég ekki ástæðu til að fjölyrða um málið og vænti, að það fái greiðan gang í gegnum þingið.

Forseti (JörB): Hv. 3. þm. Reykv. er ekki viðstaddur, en þetta er 2. umr. málsins, svo að ég vil mega vænta þess, að ekki komi að sök, þó að málið haldi áfram nú.
Þingræður haldnar á Alþingi Íslendinga



Herra forseti. - Ég er dálítið undrandi yfir orðum hæstv. ráðh., því að mér virðist málið komið í það horf, að það sé full þörf á að athuga það nánar. Mér skilst, að félagið geti ekki þegið þetta skattfrelsi, eins og hér er frá gengið. Í 4. tölul. frv. segir: „Samningar náist við félagið um þátttöku í kostnaði við strandsiglingar á þeim grundvelli, sem hlutaðeigandi ráðherra samþykkir.“ Það er og ljóst, að íhlutun ráðh. mun þýða það, að Eimskipafélagið verði að annast allar strandferðir. Og tel ég eftir þessu mjög vafasamt, að félagið geti þegið skattfrelsið, og þá vitum við, hvernig þetta fer.



Herra forseti. - Mál þetta hefur tekið svo miklum breytingum í Nd., að mér finnst ástæða til að ræða það nokkuð, og vildi ég fyrst og fremst beina orðum mínum til hæstv. fjármálaráðherra. Í 3. gr. frv. á þskj. 1181 segir: „Nú hefur verið seldur úr skipi erlendis ásamt eigin afla þess fiskur, keyptur í það úr öðrum skipum, og skal þá gjald það, sem um ræðir í lögum þessum, greitt af heildsöluverði alls farmsins, að frádregnum þeim hluta þess, er svarar til hlutfallsins milli þunga þess fisks, er keyptur var í skipið, og þunga alls farmsins, er úr því var seldur erlendis.“ Með þessu er gengið á rétt útgerðarmanna, og vil ég nefna dæmi þessa um smærri skip. Þessi skip flytja um 150 vættir og geta aðeins fiskað 2/3 parta sjálf og það af ódýrari fiski. Nú er um 4 pund hver vætt, og þá er aflinn um 4000 pund. Af þessu mega þau nú, samkv. breytingum þeim, sem gerðar hafa verið í Nd., greiða 107 pund í stað 80 punda áður, og gildir þetta um 300 pund á ári. Nú má segja, að 300 pund sé ekki mikið í raun og veru, en þessi skip standa svo tæpt og hafa barizt í bökkum, og er þessi tollur því ósanngjarn. Stærri skip, sem samkv. 2. gr. skyldu greiða um 170 pund af afla sínum, verða nú samkv. þessari breytingu að greiða 190 pund. Ég hygg, að þetta hafi ekki verið meining ríkisstj., og mun ég því bera fram skriflega brtt. við þetta. Ég vil benda á, að það er enginn vandi að vita, hvaða verð fæst fyrir fiskinn, og skal ég veita fjhn. þau gögn, sem til þess þarf. Þá mun ég og flytja brtt. við 6. gr., um það, að 2. málsgr. hennar falli niður, en hún er um það, að sé gjaldið ekki greitt innan mánaðar frá gjalddaga, skal greiða af því 1% dráttarvexti fyrir hvern mánuð eða brot úr mánuði, er greiðslan dregst fram yfir gjalddaga. Þetta er ranglátt, en ég skal ekki orðlengja þetta frekar. Ég vænti, að þessari umr. verði frestað og fjhn. taki brtt. mínar til greina.

Forseti (StgrA): Hæstv. atvmrh. hefur óskað eftir, að umr. yrði frestað.



Herra forseti. - Fyrir hönd fjhn. vil ég segja það, að sjálfsagt er að taka þessar till. til athugunar, en þá vænti ég þess, að hæstv. forseti hagi svo störfum, að tími vinnist til þess.
Þingræður haldnar á Alþingi Íslendinga

forseti (BÁ): Íslenzku þjóðinni hefur nú borizt ein harmafregnin enn. Eitt bezta skip hins litla íslenzka siglingaflota, gufuskipið Dettifoss, hefur nú farizt af hernaðarvöldum, er það var á heimleið frá erlendum höfnum með farm og farþega. Þrír farþegar - íslenzkar konur - og tólf vaskir fardrengir hafa týnzt þar, til viðbótar öllum þeim, er áður voru frá okkur horfnir af sömu sökum. Það er ekki lengra en röskir þrír mánuðir síðan við Íslendingar urðum að sjá af öðru skipi flotans, Goðafossi, er fórst með sama hætti, ásamt mörgum íslenzkum mönnum, bæði farmönnum og farþegum, og er því nú skammt látið stórra höggva á milli í garð okkar fámennu þjóðar og stórt skarð höggvið í okkar litla skipastól. Má nú fullyrða, að manntjón íslenzku þjóðarinnar á styrjaldarárunum sé sambærilegt orðið við manntjón margra þeirra þjóða, er heimsstyrjöldina heyja, í hlutfalli við þjóðarstærð. Áfall það, sem hér hefur að höndum borið, er þjóðaráfall, og harmur sá, er hér er kveðinn að vandamönnum og vinum hinna ,átnu landa okkar, er harmur alþjóðar. Ég vil því biðja þingheim að votta virðingu sína og þakklæti þeim vösku drengjum, sem á styrjaldarárunum hafa hætt lífi sínu til þess að flytja björg í bú okkar, sem heima sátum, og nú hafa fórnað því fyrir þjóð sína - og þeim dætrum þjóðarinnar, sem hér hafa horfið henni, og að votta vandamönnum þeirra innilega samúð með því að rísa úr sætum. - [ Þingheimur reis úr sætum. ]
Þingræður haldnar á Alþingi Íslendinga



Herra forseti. - Ég hef athugað nokkuð nánar þetta mál, síðan ég bar fram brtt. á þskj. 1226, og tek ég þær báðar aftur, en ég ber fram skriflega nýjar brtt., og hefur hæstv. fjmrh. fallizt á þessar till. sem hinar eðlilegustu og sjálfsögðustu breytingar, sem gerðar yrðu á frv., og leyfi ég mér hér með að afhenda hæstv. forseta þær. Brtt. eru svo hljóðandi: [sjá þskj. 1240].



Herra forseti. - Ég vil aðeins mæla með því, að till. hv. þm. Barð. verði samþ. Ég get ekki séð, að breyt. þær, sem gerðar voru á þessu frv. í Nd., séu til bóta. Ég tel eðlilegast, að skattanefndir reikni út þennan skatt sem aðra, og er auðvelt fyrir þær að fylgjast með því, að framtalið sé rétt, því að þær hafa öll skjöl hér að lútandi. Ég legg því til, að till. hv. þm. Barð. verði samþ.
Þingræður haldnar á Alþingi Íslendinga

forseti (JörB): Þetta mun verða síðasti fundur þessarar deildar, og er nú starfi deildarinnar lokið að þessu sinni. Þar sem gerðabók síðasta fundar hefur ekki getað legið fyrir, þá mun ég síðar skrifa undir þessa fundargerð, ef hv. þdm. , mótmæla því ekki. Ég vil þakka hv. þingdeildarmönnum fyrir gott samstarf hér í þessari deild nú, eins og svo oft áður, og um leið óska ég þeim allra heilla og blessunar á komandi tíð. Utanbæjarmönnum óska ég góðrar heimferðar og heimkomu.



Ég vil þakka hæstv. forseta hlýjar óskir og ummæli, og ég veit, að ég nú sem fyrr mæli fyrir hönd allra þdm., þegar ég þakka forseta góða og röggsama stjórn á fundum þessarar þingdeildar. - Ég vil svo óska hæstv. forseta og öllum þdm. góðrar heimferðar og vænti, að við megum hittast hér heilir, þegar kallið kemur. Vil ég svo biðja hv. þdm. að heiðra hæstv. forseta með því að rísa úr sætum sínum. Deildarmenn risu úr sætum.
Þingræður haldnar á Alþingi Íslendinga

forseti (GSv): Ég tel rétt að geta þess, að þinglausnir hafa verið ákveðnar á morgun, en til þess að svo geti orðið, er a.m.k. eftir einn starfsfundur í Sþ. Það verður látið skeika að sköpuðu um þau mál, sem ekki hafa verið tekin á dagskrá, og eins með 7. og 8. mál á dagskrá (till. um framkvæmd l. um stuðning við nýbyggingu fiskiskipa og till. um endurskoðun húsaleiguvísitölu).

Sigurður Kristjánsson Hæstv. forseti sagði., að um 7. og 8. mal á dagskrá yrði látið skeika að sköpuðu, hvort þau dagaði uppi, en ég vil benda hæstv. forseta á, að um 8. dagskrármálið er ekki nema ein umr. Vildi ég spyrja hæstv. forseta, hvort sú meðferð, sem þessi mál eiga að sæta, sé eftir ósk hæstv. stj. eða ekki. Sé svo ekki, vildi ég vænta þess, að hæstv. forseti vildi unna þessum málum sama réttar og öðrum málum.



Viðvíkjandi 8. dagskrármálinu vil ég taka það fram, að það var fyrir mín orð, að þetta mál hefur ekki verið tekið á dagskrá og var það vegna vöntunar á upplýsingum frá viðkomandi aðilum. Hins vegar er n. tilbúin að ræða málið og afgr. það hvenær sem vera skal.

Forseti (GSv): Það er í rauninni ein umr. eftir af þessu máli, og getur það því komið fyrir á hvaða fundi sem er og eins þó að ekki sé nema einn fundur eftir, sérstaklega ef menn vildu stilla ræðum sínum í hóf.
Þingræður haldnar á Alþingi Íslendinga

Frsm. (Lúðvík Jósefsson) Herra forseti. - Ég get látið nægja um þessa þáltill. fáein orð. Fjvn. hefur haft till. til athugunar og rætt efni hennar við hæstv. fjmrh. og hæstv. menntmrh., og þeir hafa tjáð sig till. samþykka, og fjvn. leggur til, að þáltill. verði samþ. óbreytt. Það virðist vera alveg augljóst mál um þá skóla, sem till. fjallar um, að ekki verði hjá því komizt að bæta þeim upp að einhverju leyti þá launahækkun, sem þeir verða að greiða vegna samþykktar launal.

Gísli Jónsson Ég get ekki skilið, að það þurfi 24 menn til þess að athuga þessi mál, né heldur, að útkoman af starfi þeirra yrði verri, þótt þeir væru færri, og segi því nei.